અરવલ્લી જીલ્લામાં વિકાસના કામો હેઠળ રાજ્ય અને કેન્દ્ર સરકારની ગ્રાન્ટો જેવી કે એટીવીટી,૧૫ ટકા વિવેકાધિન, જીલ્લા સ્વભંડોળ, ધારાસભ્ય,સાંસદ સભ્ય અને રાજ્યસભાના સાંસદની ગ્રાન્ટમાં ગ્રામ્ય વિસ્તારોમાં કામ કરનાર કોન્ટ્રાક્ટર પાસે ૫ ટકા સરપંચ, તલાટી, ૫ ટકા તાલુકા પંચાયત,૫ ટકા જીલ્લા પંચાયત અધિકારીઓ અને કર્મચારીઓ અને ગ્રાન્ટ ફાળવણી કરનાર રાજકીય પદાધિકારીઓને પણ ટકાવારી અપાવી પડતી હોવાથી જીલ્લામાં વિકાસ રૂંધાયો હોવાની ચર્ચા પ્રજાજનોમાં પ્રબળ બની છે જીલ્લામાં સરકારી કામકાજ કરનાર કોન્ટ્રાકર ટકાવારી આપવામાં આનાકાની કરે તો કોઈ પણ રીતે કોન્ટ્રાક્ટરે કરેલ વિકાસના કામના વાંધા-વાંચકા કાઢી બિલ અટકાવી દેવામાં આવે છે વિકાસના કામો પણ કેટલાક મળતિયા કોન્ટ્રાક્ટરોને લાગે તે રીતે ટેન્ડર પ્રક્રિયા હાથધરવામાં આવે છે